钦定古今图书集成/明伦汇编/官常典/第741卷 > 彭应时
## 钦定古今图书集成/明伦汇编/官常典/第741卷 > 彭应时

按《山阴县志》：“应时慷慨任侠，好读孙、吴书，善射，发必
中。又善舞大刀，走马上下，观者绝倒。闲为古诗歌，有
奇气。登嘉靖丙戌武科，授镇抚。会倭寇之乱，督府统
兵围贼于乍浦。应时受命，率步卒百人。贼突围来，应
时仓卒遇之，挟三矢，杀三人。贼既众，士卒却且退，应
时怒骂，独奋勇而前，身被三十馀创，流血沁甲，犹力”
战不屈，马忽颠，遂遇害。